น้ำมันร่วง6.32$ทองพุ่งแรง/หุ้นสหรัฐปิดลบ
หุ้นดาวโจนส์ปิดบวก 1.05 จุด ขณะที่แนสแดคร่วง 262.59 จุด รอผลประชุมเฟด ด้านราคาน้ำมันลงแรง 6.32 ดอลลาร์ ส่วนทองคำพุ่ง24.20 ดอลลาร์
15 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 32,945.24 จุด เพิ่มขึ้น 1.05 จุด หรือ +0.003%, ดัชนี เอสแอนด์พี 500 ปิดที่ 4,173.11 จุด ลดลง 31.20 จุด หรือ -0.74% และดัชนี แนสแดค ปิดที่ 12,581.22 จุด ลดลง 262.59 จุด หรือ -2.04%ด้านตลาดหุ้นสหรัฐฯในวันจันทร์(14มี.ค.) ปิดลบ โดยดัชนี แนสแดค ร่วงลงกว่า 2% เนื่องจากนักลงทุนเทขายหุ้นกลุ่มเทคโนโลยี ก่อนที่การประชุมของธนาคารกลางสหรัฐ (เฟด) จะมีขึ้นในสัปดาห์นี้ ท่ามกลางการคาดการณ์ที่ว่า เฟดจะปรับขึ้นอัตราดอกเบี้ยเป็นครั้งแรกในรอบ 4 ปีสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนเมษายน ลดลง 6.32 ดอลลาร์ ปิดที่ 103.01 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 5.77 ดอลลาร์ ปิดที่ 106.90 ดอลลาร์ นักลงทุนคาดหวังความคืบหน้าในการเจรจาสันติภาพระหว่างรัสเซียและยูเครน นอกจากนี้ ราคาน้ำมันยังถูกกดดันจากการที่จีนประกาศล็อกดาวน์เมืองเซินเจิ้นเพื่อควบคุมการแพร่ระบาดของโควิด-19 ซึ่งจะกระทบต่อความต้องการใช้น้ำมันราคาทองคำโคเม็กซ์งวดส่งมอบเดือนเมษายน เพิ่มขึ้น 24.20 ดอลลาร์ ปิดที่ 1,960.80 ดอลลาร์ต่อออนซ์